CELEX: 62022TN0162
Language: da
Date: 2022-03-24 00:00:00
Title: Sag T-162/22: Sag anlagt den 24. marts 2022 — OQ mod Kommissionen

16.5.2022   
            
            
               DA
            
            
               Den Europæiske Unions Tidende
            
            
               C 198/63
            
         
      Sag anlagt den 24. marts 2022 — OQ mod Kommissionen
      (Sag T-162/22)
      (2022/C 198/91)
      Processprog: fransk
      
         Parter
      
      
         Sagsøger: OQ (ved advokaterne N. Maes og J. N. Louis)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Sagen fremmes til realitetsbehandling.
               
            
                  —
               
               
                  Sagsøgeren gives medhold og det fastslås:
               
            
                  —
               
               
                  Annullation af afgørelsen truffet af Europa-Kommissionens ansættelsesmyndighed den 19. maj 2021 om at pålægge sagsøgeren den disciplinære sanktion fjernelse fra tjenesten uden nedsættelse af pensionsrettigheder.
               
            
                  —
               
               
                  Annullation af afgørelsen truffet af Europa-Kommissionens ansættelsesmyndighed den 15. december 2021 om afslag på sagsøgerens klage [fortroligt] (1) i medfør af vedtægtens artikel 90, stk. 2.
               
            
                  —
               
               
                  Europa-Kommissionen tilpligtes at betale de sagsomkostninger, som sagsøgeren har afholdt i forbindelse med denne sag.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende om tilsidesættelse af artikel 10 i bilag IX til vedtægten med den begrundelse, at den disciplinære sanktion over for sagsøgeren ikke står i rimeligt forhold til alvorligheden af den begåede fejl henset til de bedømmelseskriterier, der er fastsat i artikel 10 i bilag IX til vedtægten for tjenestemænd i Den Europæiske Union (herefter »vedtægten«) og ikke tager hensyn til de formildende omstændigheder.
               
            
                  2.
               
               
                  Andet anbringende om tilsidesættelse af begrundelsespligten. Sagsøgeren har gjort gældende, at Kommissionen ikke har fulgt udtalelsen fra disciplinærrådet, som anbefalede sanktionen degradering som omhandlet i artikel 9, stk. 1, litra f), i bilag IX til vedtægten, uden imidlertid at begrunde sin afvigende afgørelse tilstrækkeligt.
               
            
         (1)  Fortrolige oplysninger udeladt.